
REFERAT

 privind acoperirea parţială a pierderilor induse din prestarea serviciilor publice de producţie, transport, distribuţie şi furnizare a energiei termice pentru populaţie în sistem centralizat în valoare de 15.000.000 lei

Având în vedere adresa  S.C.  Compania Locală de Termoficare Colterm SA înregistrată cu nr. CDT2014-1417/06.11.2014 prin care se solicită acoperirea parţială a pierderilor în cuantum de 15.000.000 lei din cele 90,2 milioane, pierderi înregistrate efectiv: majorări percepute de Ministerul Finanţelor, penalizări plătite către furnizori, dobânzi pentru plafoanele de credite contractate suplimentar datorită încasării cu întârziere a subvenţiilor cuvenite de la bugetul de stat şi local în perioada 2004-2012.

Ţinând seama că în Ordonanţa de Urgenţă privind rectificarea bugetului de stat pe anul 2014 se prevede alocarea unor sume din bugetul de stat în scopul achitării plăţilor restante înregistrate pentru acoperirea parţială, inclusiv a pierderilor induse din prestarea serviciilor publice de producţie, transport,  distribuţie şi furnizare a energiei termice pentru populaţie în sistem centralizat ce vor fi utilizate pentru stingerea obligaţiilor fiscale care fac obiectul eşalonărilor/amânărilor la plată şi având în vedere obligaţiile de plată ale SC Compania Locală de Termoficare Colterm SA către furnizorii de combustibil.

În temeiul prevederilor art. 51 punct 2 şi 3 din Ordonanţa de Urgenţă nr. 59 /2014 cu privire la rectificarea bugetului de stat pe anul 2014;
PROPUNEM:

Aprobarea acoperirii parţiale a pierderilor induse din prestarea serviciilor publice de producţie, transport,  distribuţie şi furnizare a energiei termice pentru populaţie în sistem centralizat în valoare de 15.000.000 lei.

